Ir-Regolament tal-Kummissjoni (KE) Nru 2866/2000
tas-27 ta’ Diċembru 2000
li jemenda r-Regolament (KE) Nru 1898/97 li jistabbilixxi regoli ta’ l-applikazzjoni fis-settur tal-laħam tal-majjal għall-arranġamenti li jaqgħu taħt ir-Regolamenti tal-Kunsill (KE) Nru1727/2000 u (KE) Nru 3066/95 u li jemendaw ir-Regolamenti (KEE) Nru 2698/93 u (KE) Nru 1590/94 u li jemenda r-Regolament (KE) Nru 2332/2000 li jistabbilixxi safejn jistgħu jiġu aċċettati l-applikazzjonijiet f’Ottubru 2000 għal-liċenzi ta’ l-importazzjoni ta’ ċerti prodotti tal-laħam tal-majjal taħt ir-reġim previst mill-arranġamenti konklużi mill-Komunità mar-Repubblika tal-Polonja, ir-Repubblika ta’ l-Ungerija, ir-Repubblika Ċeka, l-Islovakkja, il-Bulgarija u r-Rumanija
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunitajiet Ewropej,
Wara li kkunsidrat ir-Regolament tal-Kunsill (KE) Nru 2290/2000 tad-9 ta’ Ottubru 2000, li jistabbilixxi ċerti konċessjonijiet fil-forma ta’ kwoti tat-tariffi Komunitarji għal ċerti prodotti agrikoli u li jipprovdi għall-aġġustament, bħala miżura awtonoma u tranżizzjonali, ta’ ċerti konċessjonijiet agrikoli previsti fil-ftehim ta’ l-Ewropa mar-Repubblika tal-Bulgarija [1], u b’mod partikolari Artikolu 1(3) tiegħu,
Wara li kkunsidrat ir-Regolament tal-Kunsill (KE) Nru 2433/2000 tas-17 ta’ Ottubru 2000 li jistabbilixxi ċerti konċessjonijiet fil-forma ta’ kwoti tat-tariffi Komunitarji għal ċerti prodotti agrikoli u li jipprovdi għal aġġustament, bħala miżura awtonoma u tranżizzjonali, ta’ ċerti konċessjonijiet agrikoli li jinsabu fil-ftehim tal-Ewropa mar-Repubblika Ċeka [2], u b’mod partikolari Artikolu 1(3) tiegħu,
Wara li kkunsidrat ir-Regolament tal-Kunsill (KE) Nru 2434/2000 tas-17 ta’ Ottubru 2000, li jistabbilixxi ċerti konċessjonijiet fil-forma ta’ kwoti tat-tariffi Komunitarji għal ċerti prodotti agrikoli u li jipprovdi għall-aġġustament, bħala miżura awtonoma u tranżizzjonali, ta’ ċerti konċessjonijiet agrikoli li jinsabu fil-ftehim ta' l-Ewropa mar-Repubblika Slovakka [3], u b’mod partikolari Artikolu 1(3) tiegħu,
Wara li kkunsidrat ir-Regolament tal-Kunsill (KE) Nru 2435/2000 tas-17 t’Ottubru 2000, li jistabbilixxi ċerti konċessjonijiet fil-forma ta’ kwoti tat-tariffi Komunitarji għal ċerti prodotti agrikoli u li jipprovdi għall-aġġustament, bħala miżura awtonoma u tranżizzjonali, ta’ ċerti konċessjonijiet agrikoli li jinsabu fil-ftehim ta’ l-Ewropa mar-Rumanija [4], u b’mod partikolari Artikolu 1(3) tiegħu,
Wara li kkunsidrat ir-Regolament tal-Kunsill (KE) Nru 2851/2000 tat-22 ta’ Diċembru 2000, li jistabbilixxi ċerti konċessjonijiet fil-forma ta’ kwoti ta’ tariffi Komunitarji għal ċerti prodotti agrikoli u li jipprovdi għall-aġġustament, bħala miżura awtonoma u tranżizzjonali, ta’ ċerti konċessjonijiet agrikoli li jinsabu fil-ftehim ta’ l-Ewropa mar-Repubblika tal-Polonja u li jemenda ir-Regolament tal-Kunsill (KE) 3066/95 [5], u b’mod partikolari Artikolu 1(4) tiegħu,
Billi:
(1) Ir-Regolament tal-Kummissjoni (KEE) Nru 1898/97 [6] kif emendat l-aħħar mir-Regolament (KE) Nru 2072/2000 [7], jistabbilixxi regoli ta’ l-applikazzjoni fis-settur tal-laħam tal-majjal għall-arranġamenti fil-Ftehim dwar l-Ewropa. Dan għandu jiġi emendat skond id-dispożizzjonijiet dwar il-prodotti tal-laħam tal-majjal fir-Regolamenti (KE) Nru 2290/2000, (KE) Nru 2433/2000, (KE) Nru 2434/2000, (KE) Nru 2435/2000 u (KE) Nru 2851/2000.
(2) Il-ħlas lura ta’ dazji fuq l-importazzjoni tal-prodotti elenkati fil-Partijiet Ċ, D u E t’Anness I tar-Regolament (KE) Nru 1898/97 kif kienu jeżistu qabel id-dħul fis-seħħ ta’ dan ir-Regolament u importati taħt liċenzi wżati mill-1 ta’ Lulju 2000 jaqa’ fl-ambitu tal-applikazzjoni ta’ Artikoli minn 878 sa 898 tar-Regolament tal-Kummissjoni (KEE) Nru 2454/93 tat-2 ta’ Lulju 1993 li jistabbilixxi dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Komunitarju Doganali [8], kif l-aħħar emendat mir-Regolament (KE) Nru 2787/2000 [9].
(3) Id-dispożizzjonijiet f’dan ir-Regolament għall-Bulgarija, ir-Repubblika Ċeka, ir-Repubblika Slovakka u r-Rumanija għandhom jiġu applikati b’ mod parallel mar-Regolamenti (KE) Nru 2290/2000, (KE) Nru 2433/2000, (KE) Nru 2434/2000 u (KE) Nru 2435/2000 mill-1 ta’ Lulju 2000. Id-dispożizzjonijiet f’dan ir-Regolament għall-Polonja għandhom jiġu applikati b’mod parallel mar-Regolament (KE) Nru 2851/2000 mill-1 ta’ Jannar 2001.
(4) Ir-Regolament tal-Kummissjoni (KE) Nru 2332/2000 [10] jistabbilixxi l-kwantitajiet, skond ir-Regolament (KE) Nru 1898/97, disponibbli għall-Perjodu mill-1 ta’ Jannar sal-31 ta’ Marzu 2001. Dan għandu jiġi emendat skond il-kwantitajiet annwali ġodda mogħtija f’Anness I ma’ dan ir-Regolament.
(5) Il-miżuri previsti f’dan ir-Regolament huma skond l-opinjoni tal-Kumitat tal-Ġestjoni għal-Laħam tal-Majjal,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1898/97 qed jiġi emendat kif ġej:
1. It-titolu qed jiġi sostitwit bit-test li ġej:
"li jistabbilixxi regoli ta’ l-applikazzjoni, fis-settur tal-laħam tal-majjal għall-arranġamenti li jaqgħu taħt ir-Regolamenti tal-Kunsill (KE) Nru 1727/2000, (KE) Nru 2290/2000, (KE) Nru 2433/2000, (KE) Nru 2434/2000, (KE) Nru 2435/2000 u (KE) Nru 2851/2000 u li jemendaw ir-Regolamenti (KEE) Nru 2698/93 u (KE) Nru 1590/94."
2. L-Ewwel paragrafu ta’Artikolu 1 qed jiġi sostitwit bit-test li ġej:
"Il-Prodotti kollha importati ġewwa l-Komunità taħt l-arranġamenti stabbiliti fir-Regolamenti (KE) Nru 1727/2000, 2290/2000, (KE) Nru 2433/2000, (KE) Nru 2434/2000, (KE) Nru 2435/2000 u (KE) Nru 2851/2000 tal-prodotti li jaqgħu taħt il-gruppi Nru 1, 2, 3, 4, H1, 7, 8, 9, T1, T2, T3, S1, S2, B1, 15, 16 u 17 l kif previst f’Anness I għal dan ir-Regolament għandhom ikunu suġġetti għall-preżentazzjoni ta’ liċenza ta’ l-importazzjoni."
3. Il-Partijiet B, Ċ, D, E u F ta’ Anness I qed jinbidlu b’Anness I għal dan ir-Regolament.
Artikolu 2
Anness II tar-Regolament (KE) Nru 2332/2000 qed jiġi sostitwit b’Anness II għal dan ir-Regolament;
Artikolu 3
Dan ir-Regolament għandu jidħol fis-seħħ fil-jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Huwa għandu jgħodd b’effett mill-1 ta’ Lulju 2000. Madanakollu, fir-rigward ta’ importazzjoni mir-Repubblika tal-Polonja, Artikoli 1 u 2 huma applikabbli mill-1 ta’ Jannar 2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 ta’ Diċembru 2000.